Noćna straža (Rembrandt)
<s>Noćna straža ("De Nachtwacht"), remek-delo baroknog slikara Rembranta van Rajna.</s><s>Naslikana je 1642. godine, tehnikom ulje na platnu.</s><s>Predstavlja grupni portret, žanr koji je u to vreme bio veoma popularan u Holandiji.</s><s>Slika se danas nalazi u Rajksmuseumu u Amsterdamu.</s>

<s>Delo je u više navrata bila izložena napadima vandala.</s>

<s>Istorija 
Slika je naručena 1638. da bi se obeležila poseta francuske kraljice Marije Mediči.</s><s>Nekoliko umetnika dobilo je zadatak da naslikaju grupne portrete amsterdamskih milicijskih družina.</s><s>Rembrant je za svoj rad dobio 1.600 guldena.</s><s>Ova slika prikazuje musketare amsterdamske gradske straže i njihovog zapovjednika Fransa Baninga Kuka.</s><s>Imena osamnaestorice naslikanih su poznata.</s><s>Tek u 18. vijeku slika je dobila ime „Noćna straža“.</s><s>Taj naziv je pogrešan, jer je Rembrant zapravo naslikao prizor koji se odigrava danju.</s><s>Naziv se ipak zadržao.</s>

<s>Analiza dela</s>

<s>Noćna straža simbolizuje sve ono do čega je Rembrant ranije došao, on otkriva zadivljujuću, očaravajuću virtuoznost, čije je delovanje danas veće nego ikada.</s><s>Na prvi pogled može se videti kako Rembrant daje prednost prikazivanju opšteg događaja nad vernom izradom pojedinačnih portreta.</s><s>Kroz prvi plan dominiraju likovi kapetana i poručnika u pokretu.</s><s>Kapetanova uzdignuta ruka i neznatno otvorena usta pokazuju da govori.</s><s>Deo ljudi uzima koplja oslonjena na zid zgrade desno, dok ostali nastavljaju stupati kroz lučni ulaz.</s><s>Dečak je naslikan levo u prvom planu, musketar odeven u crveno stoji do njega puneći pušku.</s><s>Desno od njega, poluskriven od kapetana, vidi se lik u vrećastim pantalonama, s kapom obrubljenom hrastovim lišćem, kako sa strane prilazi nadesno krupnim koracima i diže pušku kojoj su usta cijevi vidljiva između kapetana i poručnika.</s><s>Sasvim desno bubnjar isprobava svoj instrument, a izgleda kao da se uplašio psa koji se stisnuo ispred njega.</s><s>Isto tako treba spomenuti i dva ženska lika.</s><s>Prvi, u zlatnoj haljini, ima torbu i mtrvu kokoš koja visi o pojasu s kandžama okrenutim prema gore, a u ruci drži rog za piće.</s><s>Drugi ženski lik je gotovo sasvim skriven iza prvog.</s><s>Ispred promatrača se nalaze raznovrsni razlozi za pokrete.</s>

<s>Naslikan je širok opseg aktivnosti, poput onih koje se odnose na rukovanje puškom – punjenje, ispaljivanje, čišćenje okidača – pokazivanje zastave, punjenje oružja, isprobavanje bubnja.</s><s>Sve ove radnje obeležavaju ovu skupinu kao odred Gradske straže.</s><s>Međutim, svaki lik je pojedinačno prikazan aktivnostima tipičnim za njega ili njegov zadatak, a posledica je dojam da svako čini šta želi, bez ikakve veze s opštim događajem.</s><s>Rembrant koristi priliku da pruži tačnu i finu sliku energičnosti i žurbe svakodnevnoga života ove skupine – i da je na isti način opiše kao kolektivnu, aktivnu celinu koja se ujedinjuje.</s>

<s>Bez odgovora ostaju pitanja nastala pri pokušaju da se dokuči značenje pojedinih motiva.</s><s>Među brojnima navodimo samo jedan primer: svetli ženski oblik i jedan gotovo sasvim skriven iza njega uzdigli su se do nivoa najveće misterije.</s>

<s>Razdoblje baroka bilo je vreme alegorija i simbola.</s><s>Na Noćnoj straži, međutim, Rembrant je, čini se, bio uspešan u njihovom istovremenom prikazivanju i skrivanju, pri čemu posmatrač postaje svestan aluzija, iako nesposoban da ih dokuči.</s><s>Na ovaj način one održavaju stanje stvari neposredno pre uspostavljanja značenja koncepta.</s>

<s>Uprkos svim kritikama i načinima shvatanja ovog dela ono će sigurno ostati jedno od najvećih ostvarenja u okvirima likovne umetnosti.</s>

<s>Vandalizam</s>

<s>Dana 13. januara 1911. godine jedan čovek je sliku isekao obućarskim nožem.</s>

<s>Rad je opet bio izložen vandalizmu 14. septembra 1975. godine, kada je jedan nezaposlen učitelj nožem isekao ovo delo.</s><s>Slika je uspešno obnovljena posle četiri godine, ali neki dokazi oštećeni su još uvek vidljivi izbliza.</s><s>Počinioc nikada nije optužen, a izvršio je samoubistvo u mentalnoj instituciji u aprilu 1976. godine.</s>

<s>Petnaest godina kasnije, 6. aprila 1990, jedan posetilac je u muzej prošvercovao bocu kiseline, te je sprejom oštetio sliku.</s><s>Obezbeđenje je vrlo brzo intervenisalo i odmah je naneta voda na platno.</s><s>Kiselina je samo prodrla u površinski sloj laka, pa je delo nakon toga u potpunosti obnovljeno.</s>

<s>Izvori</s>

<s>Veze 
 Slika streljačke družine</s>

<s>Spoljašnje veze</s>

<s>The Night Watch na WebMuseum
 Night Watch v Rijksmuseum, Amsterdam 
 Rembrandt and the Night Watch
 The Night Watch by Rembrandt van Rijn
 Night Watch Replica v Canajoharie Library and Art Gallery</s>

<s>Rembrandtove slike
Slike 1642.</s><s>Authority control 2</s>

